# ΟΔΗΓΙΕΣ ΠΡΟΣ ΤΟΥΣ ΝΕΟΕΙΣΑΧΘΕΝΤΕΣ ΦΟΙΤΗΤΕΣ

Καλώς ήρθατε στο Τμήμα ΠΕΔΔ! Μόλις λάβατε τον Αριθμό Μητρώου σας στο Τμήμα μας (1342…) και μπορείτε να προχωρήσετε στα επόμενα βήματα:

1. **ΑΠΟΚΤΗΣΗ ΦΟΙΤΗΤΙΚΗΣ ΙΔΙΟΤΗΤΑΣ**

Eίναι απαραίτητο να εγγραφείτε και να αποκτήσετε Username και Password στη σελίδα [**http://webadm.uoa.gr**](http://webadm.uoa.gr)κάνοντας αίτηση, επιλέγοντας τους συνδέσμους: “Αίτηση Νέου Χρήστη” --> “Προπτυχιακοί Φοιτητές”

**Διευκρινίσεις για την εγγραφή**

Κατά την διαδικασία της εγγραφής σας θα σας ζητηθεί να δώσετε:

1. **Έτος εισαγωγής (π.χ. 2023) καθώς και ένα πενταψήφιο αριθμό ο οποίος είναι τα 5 τελευταία ψηφία του 13ψηφιου αριθμού μητρώου** σας
2. **Αριθμό Ταυτότητας**: γράμματα ΚΑΙ αριθμούς ΣΤΑ ΕΛΛΗΝΙΚΑ, ΧΩΡΙΣ ΚΕΝΟ μεταξύ τους. Σε περίπτωση διαβατηρίου τα αναγράφετε όλα στα λατινικά.

Μετά την αναγνώριση από το σύστημα, θα σας ζητηθεί να δώσετε το ονοματεπώνυμό σας με χρήση ελληνικών αλλά και λατινικών χαρακτήρων. Πρέπει να δώσετε επακριβώς το όνομα και το επώνυμό σας, όπως αναγράφονται στην ταυτότητά σας, και όχι κάποιο υποκοριστικό.

Αφού υποβάλετε τα στοιχεία αυτά, θα σας δοθεί από το σύστημα ο **Αριθμός Πρωτοκόλλου** της αίτησής σας καθώς και ένας **αριθμός PIN,** που θα σας χρησιμεύσει στην ενεργοποίηση του λογαριασμού σας.

Ακολουθώντας το σύνδεσμο **«Ενεργοποίηση Λογαριασμού (μέσω PIN)»,** βάζοντας το PIN και τον Αριθμό Πρωτοκόλλου, μπορείτε να παρακολουθήσετε την εξέλιξη της αίτησής σας. Αν τα στοιχεία σας έχουν εγκριθεί, θα σας ανακοινωθεί το **Username (μην ξεχάσετε να το σημειώσετε!!!! Εάν δεν το κάνετε, τότε μπορείτε να το βρείτε ως εξής: εάν ο αριθμός μητρώου σας είναι π.χ. 1342202300181, το username σας είναι spo2300181)** και θα σας ζητηθεί να ορίσετε **Password** (κωδικό πρόσβασης), που θα χρησιμοποιείτε για τις ηλεκτρονικές μας υπηρεσίες.

Συνιστάται, κατά το τελευταίο βήμα της ενεργοποίησης του λογαριασμού σας, να δηλώσετε τον αριθμό του κινητού σας τηλεφώνου στο σύστημα (ενεργοποιώντας την υπηρεσία SMS TRAST IT), ώστε σε περίπτωση που ξεχάσετε τον κωδικό πρόσβασης (password), να μπορέσετε να τον αλλάξετε στέλνοντας ένα μήνυμα SMS.

**ΠΡΟΣΟΧΗ: Το username και το password που θα αποκτήσετε από τη διαδικασία, είναι μοναδικό, και θα το έχετε μέχρι το τέλος των σπουδών σας. ΜΗΝ ΥΠΟΒΑΛΛΕΤΕ ΠΕΡΙΣΣΟΤΕΡΕΣ ΤΗΣ ΜΙΑΣ ΑΙΤΗΣΗΣ!!!**

**2. ΦΟΙΤΗΤΙΚΗ ΤΑΥΤΟΤΗΤΑ - ΠΑΣΟ**

Η έκδοση ακαδημαϊκής ταυτότητας **ΕΙΝΑΙ ΥΠΟΧΡΕΩΤΙΚΗ** και οφείλετε να την εκδώσετε άμεσα, ΜΕΤΑ την απόκτηση κωδικών στο [**http://webadm.uoa.gr**](http://webadm.uoa.gr/) (βλ. σημείο 1). Χρησιμοποιείται ΚΑΙ σαν Δελτίο Φοιτητικού Εισιτηρίου (ΠΑΣΟ). Ισχύ πάσο έχουν ΜΟΝΟ οι ταυτότητες των φοιτητών που ΔΕΝ είναι ήδη κάτοχοι πτυχίου άλλου Πανεπιστημίου ή ΤΕΙ.

Για την έκδοσή της υποβάλετε ηλεκτρονικά την αίτησή σας στο [**http://academicid.minedu.gov.gr**](http://academicid.minedu.gov.gr/)

**ΠΡΟΣΟΧΗ: οι φοιτητές εκτός Αττικής θα πρέπει να δηλώνουν την διεύθυνση της μόνιμης κατοικίας τους και όχι αυτή της Αθήνας, προκειμένου να έχουν το δικαίωμα να ταξιδεύουν με έκπτωση στον τόπο καταγωγής τους.**

1. **ΑΝΑΚΟΙΝΩΣΕΙΣ**

**ΕΠΙΒΑΛΛΕΤΑΙ ΝΑ ΠΑΡΑΚΟΛΟΥΘΕΙΤΕ ΤΑΚΤΙΚΑ ΤΙΣ ΑΝΑΚΟΙΝΩΣΕΙΣ ΤΟΥ ΤΜΗΜΑΤΟΣ ΠΟΥ ΑΝΑΡΤΩΝΤΑΙ ΣΤΗΝ ΙΣΤΟΣΕΛΙΔΑ ΤΟΥ,** ώστε να ενημερώνεστε έγκαιρα για οποιοδήποτε θέμα αφορά τις σπουδές σας (υποβολή δηλώσεων μαθημάτων, συγγραμμάτων κλπ.): <https://www.pspa.uoa.gr/anakoinoseis_kai_ekdiloseis/anakoinoseis/genikes_anakoinoseis_tmimatos/>

1. **ΟΔΗΓΟΣ ΣΠΟΥΔΩΝ**

Θα τον βρείτε στην ιστοσελίδα του Τμήματος, στις «Προπτυχιακές Σπουδές»: <https://www.pspa.uoa.gr/proptychiakes_spoydes/odigos_spoydon_tmimatos/>

1. **ΔΗΛΩΣΕΙΣ ΜΑΘΗΜΑΤΩΝ – ΣΥΓΓΡΑΜΜΑΤΩΝ - ΒΑΘΜΟΛΟΓΙΕΣ**

Αφού ολοκληρώσετε την διαδικασία στο σημείο 1, και, **ΟΤΑΝ ΒΓΟΥΝ ΑΝΑΚΟΙΝΩΣΕΙΣ** για τις δηλώσεις μαθημάτων και συγγραμμάτων στην ιστοσελίδα του Τμήματος ([**http://www.pspa.uoa.gr**](http://www.pspa.uoa.gr)**,** και συγκεκριμένα στο σύνδεσμο των ανακοινώσεων: https://www.pspa.uoa.gr/anakoinoseis\_kai\_ekdiloseis/anakoinoseis/genikes\_anakoinoseis\_tmimatos/), μπαίνετε στην πλατφόρμα «My studies» [**http://my-studies.uoa.gr**](http://my-studies.uoa.gr)για να δηλώσετε μαθήματα και στην πλατφόρμα «Εύδοξος» [**http://eudoxus.gr**](http://eudoxus.gr) για να δηλώσετε συγγράμματα.

**\*\*ΠΡΟΣΟΧΗ: πρώτα δηλώνετε μαθήματα στο “My-studies” και μετά τα συγγράμματά τους στον “Εύδοξο”, καθώς υπάρχει διασταύρωση. Στο «My studies» θα βλέπετε επίσης και τις βαθμολογίες των μαθημάτων σας.**

1. **Η-ΤΑΞΗ (e-class)**

Οφείλετε να παρακολουθείτε την **η-Τάξη** των μαθημάτων σας (το σύνδεσμο θα βρείτε στην ιστοσελίδα του Τμήματος - <https://eclass.uoa.gr/>). Η είσοδος στο σύστημα γίνεται με τους κωδικούς σας. Μέσω της πλατφόρμας αυτής επικοινωνείτε με τον διδάσκοντα (περιγραφή μαθήματος, εξεταστέα ύλη, ανακοινώσεις, εξετάσεις, κείμενα μελέτης κτλ.)

**Σημαντικό:** Γραμματεία του Τμήματος έχει δημιουργήσει ειδικό χώρο/«μάθημα» στο **e-class** με τίτλο «**ΑΝΑΚΟΙΝΩΣΕΙΣ ΓΡΑΜΜΑΤΕΙΑΣ ΠΕΔΔ»** με σκοπό να ενημερώνονται όλοι οι φοιτητές-τριες άμεσα στο e-mail τους για σημαντικά θέματα των σπουδών τους, όπως π.χ για τις ημερομηνίες υποβολής δηλώσεων εξαμήνου στο my-studies, τις ημερομηνίες αιτήσεων ορκωμοσίας κλπ.

Ο χώρος/«μάθημα» αυτός θα είναι καθαρά ενημερωτικός, δεν θα υπάρχει δυνατότητα απάντησης/σχολιασμού από τους φοιτητές-τριες και θα λειτουργεί συμπληρωματικά με τις ανακοινώσεις του Τμήματος, οι οποίες θα συνεχίσουν να υφίστανται κανονικά στην ιστοσελίδα του Τμήματος.

Για την **εγγραφή/ενεργοποίηση** μπαίνετε στο e-class: Χαρτοφυλάκιο χρήστη 🡪 Εγγραφή σε μάθημα🡪 Μαθήματα εκτός προγράμματος σπουδών🡪 Επιλέγετε το «Ανακοινώσεις Γραμματείας ΠΕΔΔ».

1. **ΒΕΒΑΙΩΣΕΙΣ ΦΟΙΤΗΣΗΣ**

Βεβαιώσεις φοίτησης μπορείτε να λαμβάνετε ηλεκτρονικά με την επισύναψη της φοιτητικής ή αστυνομικής ταυτότητας στο secr@pspa.uoa.gr.

**\*\*\* ΥΠΟΧΡΕΩΤΙΚΟ & ΣΗΜΑΝΤΙΚΟ: Από την πρώτη κιόλας εξεταστική θα πρέπει να παρακολουθείτε και να συμπληρώνετε σταδιακά, και μέχρι το τέλος των σπουδών σας, το αρχείο που υπάρχει στην ιστοσελίδα στο: Προπτυχιακές Σπουδές – Εντοπισμός Οφειλόμενων μαθημάτων/Λίστα Μαθημάτων για την Λήψη Πτυχίου Ανά Κύκλο Σπουδών** [**https://www.pspa.uoa.gr/proptychiakes\_spoydes/entopismos\_ofeilomenon\_mathimaton\_lista\_mathimaton\_gia\_ti\_lipsi\_ptychioy\_ana\_kyklo\_spoydon/**](https://www.pspa.uoa.gr/proptychiakes_spoydes/entopismos_ofeilomenon_mathimaton_lista_mathimaton_gia_ti_lipsi_ptychioy_ana_kyklo_spoydon/)